Държавен вестник, бр. 10, 2018 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  10
дение на обект чрез видеонаблюдение или 
мониторен контрол на определена територия 
в охранявания обект, в т.ч. своевременно 
информиране за движение на лица и обекти, 
както и предприемане на действия при проти­
воправно посегателство спрямо охраняваното 
имущество и/или физическо лице в обекта.
(4) Наблюдението по ал. 3 се провежда от 
специално оборудвани закрити помещения в 
определената за охрана територия или извън нея.
Чл. 15. (1) Мобилният охранителен патрул 
се състои от един или повече изпълнители 
на охранителна дейност, които изпълняват 
задълженията си чрез придвижване от и до 
определено място.
(2) Видовете мобилни охранителни па­
трули са:
1. автопатрул – с моторни превозни сред­
ства;
2. мотопатрул – с мотоциклети/мотопеди;
3. велопатрул – с велосипеди;
4. пеши патрул.
Чл. 16. Подвижната охранителна група 
е екип със служебно превозно средство, 
изпълняващ приоритетно задачи, свързани 
със своевременно реагиране при възникнали 
усложнения в средата за сигурност, оказване 
на съдействие и контрол на други екипи.
Раздел IІІ
Сигнално-охранителна дейност
Чл. 17. (1) Сигнално-охранителната дейност 
е дейност по защита от престъпни посега­
телства на имуществото на физически или 
юридически лица, намиращо се в охранявани 
обекти, при която чрез монтиране, поддър­
жане и използване на сигнално-охранителни 
известителни системи се осъществява наблю­
дение на обектите и се реагира на получените 
сигнали с мобилни охранителни патрули.
(2) За осъществяване на дейността по 
ал. 1, освен лиценз за извършване на частна 
охранителна дейност по чл. 5, ал. 1, т. 3 или 
удостоверение по реда на наредбата по чл. 2, 
ал. 4, е необходимо и разрешение за ползване 
на индивидуално определен ограничен ресурс 
за осъществяване на електронни съобщения 
по реда на Закона за електронните съобщения 
и/или договор за комуникационни услуги.
Чл. 18. (1) Възложител по договор за сиг­
нално-охранителна дейност по защита на 
имущество е юридическото лице или пълно­
летното и дееспособно физическо лице, които 
са собственици или ползватели на законно 
основание на това имущество.
(2) Когато собственик на имуществото по 
ал. 1 е непълнолетно или недееспособно лице, 
възложител по договор за охрана по ал. 1 е 
законният представител на лицето.
Чл. 19. (1) За извършване на сигнално-ох­
ранителна дейност търговецът изгражда или 
ползва въз основа на договор мониторинг-
център за наблюдение и приемане на сигнали 
от охраняваните обекти и ръководство на 
мобилните охранителни патрули.
(2) Търговецът създава организация за не­
прекъснато обслужване на центъра по ал. 1 с 
наети от него изпълнители и/или ръководите­
ли на охранителна дейност.
(3) За извършване на дейността по ал. 1 
търговецът обособява екипи по чл. 13, ал. 2, 
т. 2 и по чл. 14, ал. 1, т. 2 и определя броя 
на мобилните охранителни патрули съгласно 
времето за реагиране.
(4) В договора за сигнално-охранителна 
дейност се посочват видовете, броят и чис­
леността на екипите, както и времето за 
реагиране при получен сигнал за нарушение.
Чл. 20. (1) За реагиране на получени в мо­
ниторинг-центъра сигнали при изпълнение на 
сигнално-охранителна дейност се използват 
охранителни патрули по чл. 15, ал. 2.
(2) На изпълнителите на охранителна 
дейност от мобилните охранителни патрули 
по ал. 1 не могат да се възлагат други видове 
дейност по чл. 5, ал. 1, освен реагиране при 
получен сигнал за нарушение на охраняван 
обект.
Чл. 21. (1) Използваните сигнално-охрани­
телни известителни системи за изпълнение на 
сигнално-охранителна дейност се изграждат 
по начин, осигуряващ ефективно наблюдение 
на охраняваните обекти.
(2) Обекти, за които в нормативен акт 
са предвидени изисквания за изграждане на 
системите по ал. 1, се изграждат съгласно 
тези изисквания.
Раздел IV
Самоохрана на имущество на лица
по чл. 2, ал. 3
Чл. 22. (1) Самоохраната на имущество е 
дейност по неговата физическа защита от про­
тивоправни посегателства, както и по тяхното 
предотвратяване и пресичане, осъществявана 
от служители на лице по чл. 2, ал. 3, които 
отговарят на изискванията на този закон.
(2) Самоохраната на имуществото може 
да включва и осигуряване на пропускателен 
режим в охранявания обект и/или извърш­
ване на видеонаблюдение при спазване на 
Закона за защита на личните данни, и/или 
мониторен контрол.
Чл. 23. За извършване на самоохрана 
лицето по чл. 2, ал. 3 обособява екипи по 
чл. 13, ал. 2. Видовете, броят и числеността 
на екипите се вписват в документите, опре­
делени с наредбата по чл. 5, ал. 4.
Раздел V
Охрана на питейни и развлекателни заведе­
ния, дискотеки, игрални и компютърни зали
Чл. 24. (1) Охраната на питейни и раз­
влекателни заведения, дискотеки, игрални и 
компютърни зали е дейност по осигуряване